બીજી તરફ ખાદ્યપદાર્થોમાં ભેળસેળનું પ્રમાણ ભયજનક રીતે વધ્યું છે. તેમાં પણ ભ્રષ્ટાચારી તંંત્રના કારણે ઠેર ઠેર ખાઉગલી ઊભી થઇ છે. અનેક હોટલ-રેસ્ટોરાં હેલ્થ લાઇસન્સ વગર ધમધમે છે. હપ્તાખોર અધિકારીઓના કારણે લોકોના આરોગ્ય સાથે ગંભીર રીતે ચેડાં થાય છે, જેમાં કેટલીક જાણીતી હોટલ-રેસ્ટોરાં કે પ્રતિષ્ઠિત ધંધાર્થીઓનાં નામ પણ પ્રકાશમાં આવતાં ‘નામ બડે ઔર દર્શન ખોટે’ જેવું જનમાનસને આઘાત અપાવે તેવું ચિત્ર ઉપસ્યું છે.